《十月十日雨》
明代·陆深

南州雨意万山深，毒雾蛮烟半月阴。细草公庭秋淅淅，隔花宫漏夜沈沈。

溪流破白添新涨，云岫拖青失旧林。静倚客窗听不厌，乾坤随处望为霖。

作者简介：（1477—1544）明松江府上海人，初名荣，字子渊，号俨山。弘治十八年进士二甲第一。授编修。遭刘瑾忌，改南京主事，瑾诛，复职。累官四川左布政使。嘉靖中，官至詹事府詹事。卒谥文裕。工书。有《俨山集》、《续集》、《外集》。